স্টাফ রপোর্টার ॥ বানিয়াচং হাসপাতালে তদন্তের নামে প্রহসনের নাটক মঞ্চস্থ করার অভিযোগ উঠেছে। আইও অভিযুক্তদের ক্রীড়নকের ভূমিকা পালন করেছেন বলে এলাকাবাসী মনে করছেন। দীর্ঘদিন ধরে বানিয়াচং হাসপাতালে নানা অনিয়ম-দুর্নীতি চলে আসায় বিভিন্ন সময় পত্রপত্রিকায় সংবাদ প্রকাশিত হয়। এসব সংবাদ প্রকাশের পরও কর্তৃপক্ষ কোন ব্যবস্থা না নেয়ায় এলাকাবাসীর মধ্যে ক্ষোভের সঞ্চার হয়। গত ১ ফেব্র“য়ারী বিক্ষুব্ধ এলাকাবাসীর গণধোলাইয়ের শিকার হন হাসপাতালে খাদ্য সরবরাহকারী ঠিকাদার ও সরকারী দলের প্রভাবশালী নেতা গোলাম কিবরিয়া নিলু। এ ঘটনার পর কর্তৃপক্ষের কিছুটা টনক নড়ে। সিভিল সার্জন চুনারুঘাট হাসপাতালে টিএইচ ডা. নিশিকান্ত মজুমদারের নেতৃত্বে একটি তদন্ত কমিটি গঠন করে দেন। গতকাল ডা. নিশিকান্ত মজুমদার সরেজমিন তদন্তের জন্য বানিয়াচং হাসপাতালে আসেন। তার আগমনের খবর পত্রিকায় প্রকাশ হওয়ায় এলাকাবাসী ...